Document ID: 32007R0342

KOMMISSIONENS FORORDNING (EF) Nr. 342/2007
af 29. marts 2007
om ændring af forordning (EF) nr. 489/2005 for så vidt angår udpegelse af interventionscentre og interventionsorganernes overtagelse af uafskallet ris som følge af Bulgariens og Rumæniens tiltrædelse af Den Europæiske Union
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1785/2003 af 29. september 2003 om den fælles markedsordning for ris (1), særlig artikel 6, stk. 3, og artikel 7, stk. 5, og
ud fra følgende betragtninger:
(1)
Ifølge artikel 6, stk. 2, i forordning (EF) nr. 1785/2003 vedtager Kommissionen listen over interventionscentre for overtagelse af uafskallet ris efter høring af medlemsstaterne. Denne liste findes i bilag I i Kommissionens forordning (EF) nr. 489/2005 af 29. marts 2005 om gennemførelsesbestemmelser til Rådets forordning (EF) nr. 1785/2003 for så vidt angår udpegelse af interventionscentre og interventionsorganernes overtagelse af uafskallet ris (2). Som følge af Bulgariens og Rumæniens tiltrædelse af Den Europæiske Union den 1. januar 2007 er det nødvendigt at udpege interventionsorganerne for disse to nye medlemsstater og at opføre dem på nævnte liste.
(2)
Ifølge artikel 7, stk. 1, i forordning (EF) nr. 1785/2003 er de mængder, som interventionsorganerne kan opkøbe i hele Fællesskabet, begrænset til 75 000 t. Med henblik på at fordele denne mængde ligeligt er der i forordning (EF) nr. 489/2005 fastsat mængder for hver risproducerende medlemsstat, idet der er taget hensyn til de enkelte medlemsstaters basisarealer, som fastsat i Rådets forordning (EF) nr. 1782/2003 af 29. september 2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere (3), samt til de gennemsnitlige udbytter, der er anført i bilag VII til nævnte forordning. Som følge af Bulgariens og Rumæniens tiltrædelse bør denne fordeling mellem producentmedlemsstaterne revideres ved anvendelse af samme fordelingskriterier som dem, der blev anvendt ved vedtagelsen af forordning (EF) nr. 489/2005, men under hensyntagen til Bulgariens og Rumæniens basisarealer.
(3)
Forordning (EF) nr. 489/2005 bør ændres i overensstemmelse hermed.
(4)
Foranstaltningerne i denne forordning er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
I forordning (EF) nr. 489/2005 foretages følgende ændringer:
1)
Bilag I affattes som angivet i bilag I til nærværende forordning.
2)
Bilag V erstattes af teksten i bilag II til nærværende forordning.
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 29. marts 2007.

Labels: 2
17
3
6
18
15